Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8894

8. Együttes nyilatkozat a csatlakozási szerződés intézményi eljárásairól A csatlakozási szerződés intézményi eljárásainak elfogadásával a tagállamok és a tagjelölt országok megállapodnak abban, hogy az Európai Parlament jogi szerepének, valamint az Európai Unióról szóló szerződésben előirányzott más kérdéseknek a vizsgálatával együtt az 1996-ban összehívandó kormányközi konferencián meg kell vizsgálni a Bizottság tagjainak létszámához kapcsolódó kérdéseket és a tagállamok szavazatainak súlyozását a Tanácsban. A konferencián továbbá meg kell vizsgálni minden olyan intézkedést, amely az intézmények munkájának megkönnyítése és hatékony tevékenységük biztosítása szempontjából szükségesnek mutatkozik.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes